**Joonas Sammalmaa** (s. 18. tammikuuta 1991 Kokkola) on suomalainen jääkiekkoilija, joka pelaa Ranskan Ligue Magnusin Jokers de Cergyssä. Pienikokoinen Sammalmaa on pelipaikaltaan vasen laitahyökkääjä. Hän laukoo oikealta.

Ura
---

Sammalmaa on Kokkolan Hermeksen kasvatti. Hän kuului kaudella 2005–2006 seuran C-nuorten kapteenistoon. Sammalmaa oli joukkueen paras pistemies ja maalintekijä sekä C-nuorten I-divisioonan karsinnoissa tehoilla 14+13=27 että C-nuorten I-divisioonassa tehoilla 14+6=20. Kauden 2006–2007 hän aloitti pedersöreläisen IFK Lepplaxin B-nuorissa osallistuen SM-karsintoihin, mutta hän palasi niiden jälkeen pelaamaan B-nuorten I-divisioonaa Hermekseen. Kaudella 2007–2008 Sammalmaa debytoi miesten peleissä pelattuaan kaksi Suomi-sarjaottelua tehden niissä yhtä monta syöttöpistettä.

Kaudeksi 2008–2009 Sammalmaa siirtyi Hämeenlinnan Pallokerhon B-nuoriin, joissa hän voitti kauden päätteeksi SM-hopeaa. Kaudeksi 2009–2010 Sammalmaa siirtyi sieltä JYPin A-nuoriin. Kauden 2010–2011 päätteeksi hän voitti joukkueessa A-nuorten Suomenmestaruuden. Sammalmaalla oli kevään 2011 pudotuspeleissä JYPin paras teholukema (+7). Sammalmaa debytoi kauden aikana myös miesten peleissä pelattuuaan kolme Mestis-ottelua D Teamissa.

Kesäkuussa 2011 Sammalmaa teki vuoden mittaisen sopimuksen Mestis-joukkue JYP-Akatemian (ent. D Team) kanssa. Mestiksen tulokaskausi 2011–2012 toi hänelle 31 runkosarjaottelussa tehot 7+8=15. Sammalmaa voitti joukkueen sisäisen tehotilaston lukemalla +5, jolla hän oli myös joukkueen vakiopelaajista ainoa, jonka teholukema oli plussan puolella. Toukokuussa 2012 Sammalmaa teki vuoden mittaisen jatkosopimuksen JYP-Akatemian kanssa.

Kaudella 2012–2013 Sammalmaa oli JYP-Akatemian paras maalintekijä 16 osumallaan. Hän pelasi hieman rikkonaisen kevätkauden, jonka Sammalmaa vietti JYPin SM-liigajoukkueen mukana Akatemian kauden päätyttyä. Hän esiintyi joukkueen kokoonpanossa ensimmäisen ja kauden ainoan kerran 5. maaliskuuta 2013 Helsingin IFK:ta vastaan. Sammalmaa merkittiin JYPin kokoonpanoon puolustajaksi, mutta hän ei saanut ottelussa lopulta jääaikaa, vaan jäi pelkästään varamieheksi. Toukokuussa 2013 Sammalmaa teki vuoden mittaisen jatkosopimuksen JYP-Akatemian kanssa.

Sammalmaa sai JYPin SM-liigajoukkueessa peliaikaa kahdessa European Trophy -ottelussa syksyllä 2013. Joukkueen ensimmäisessä ET-ottelussa 13. elokuuta 2013 hän teki JYPin 2–1-voittoon päättyneen ottelun ratkaisumaalin HV71:tä vastaan. Joukkueen turnaus päättyi mestaruuteen. SM-liigassa Sammalmaa sai ensimmäiset minuuttinsa 1. lokakuuta 2013 vieraissa Tapparaa vastaan. Hänet merkittiin JYPin ykkösketjuun Miika Lahden ja Ossi Louhivaaran viereen. Sammalmaa onnistui tekemään ottelussa myös liigauransa avausmaalin. Kaikkiaan hän pelasi kauden aikana kymmenen SM-liigaottelua. Heinäkuussa 2014 Sammalmaa teki taas vuoden mittaisen jatkosopimuksen JYP-Akatemian kanssa. Hän nousi kaudella 2014–2015 joukkueen varakapteeniksi ja johti 40 pelaamansa ottelun jälkeen JYP-Akatemian sisäistä piste-, maali- ja syöttöpörssiä tehoilla 15+21=36. Sammalmaa ei mahtunut kauden aikana kertaakaan JYPin SM-liigajoukkueen kokoonpanoon, mutta helmikuussa 2015 hän siirtyi loppukauden kattavalla sopimuksella pelaamaan SM-liigaa Turun Palloseuraan. Sammalmaan loppukausi toi siellä 13 runkosarjaottelussa tehot 1+3=4.

Kaudeksi 2015–2016 Sammalmaa siirtyi vuoden mittaisella sopimuksella Mestis-joukkue Mikkelin Jukureihin. Hän teki sarjan yhden kauden piste-ennätyksensä tehoilla 18+27=45, joilla Sammalmaa sijoittui Mestiksen pistepörssissä kuudenneksi. Hän voitti kauden päätteeksi Mestiksen mestaruuden.

Sammalmaa siirtyi kaudeksi 2016–2017 vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Hudiksvalls HC:hen. Hän oli joukkueen toiseksi paras pistemies Joonas Koskisen jälkeen tehoilla 14+24=38. Sammalmaa voitti myös Hudiksvallin sisäisen tehotilaston lukemalla +22. Nousukarsintasarjassa hän oli joukkueen paras pistemies ja maalintekijä tehoilla 2+1=3. Elokuussa 2017 Sammalmaa siirtyi try-outille toiseen Hockeyettan-joukkueeseen, Kristianstads IK:hon. Hän jäi siellä kuitenkin ilman jatkosopimusta ja palasi syyskuussa kauden 2017–2018 kattavalla sopimuksella pelaamaan Mestistä kasvattajaseuraansa Kokkolan Hermekseen. Sammalmaa oli joukkueen paras maalintekijä ja toiseksi paras pistemies Samu Markkulan jälkeen tehoilla 16+18=34. Karsintasarjassa hän oli Hermeksen paras syöttäjä Markkulan kanssa neljällä syöttöpisteellään.

Syyskuussa 2018 Sammalmaa siirtyi loppukauden 2018–2019 kattavalla sopimuksella Puolan Polska Hokej Ligan Podhale Nowy Targiin. Hän oli tehoilla 14+24039 joukkueen toiseksi paras pistemies maanmiehensä Eetu Kosken jälkeen. Pudotuspeleissä Sammalmaa oli seitsemällä syöttöpisteellään Podhalen paras syöttäjä kolmen muun pelaajan kanssa. Kaudeksi 2019–2020 hän siirtyi vuoden mittaisella sopimuksella Ranskan pääsarja Ligue Magnusissa pelaavan Pionniers de Chamonix'n riveihin. Sammalmaa voitti joukkueen sisäisen piste- ja syöttöpörssin tehoilla 12+28=40. Kaudeksi 2020–2021 hän siirtyi vuoden mittaisella sopimuksella liigan nousijajoukkue Jokers de Cergyn paitaan.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007–2008 | Hermes | Suomi-sarja | 2 | 0 | 2 | 2 | 0 | – | – | – | – | – |
| 2008–2009 | HPK | B-SM Q | 4 | 1 | 3 | 4 | 2 | – | – | – | – | – |
|  | HPK | B-SM | 10 | 6 | 3 | 9 | 4 | 7 | 0 | 5 | 5 | 6 |
| 2009–2010 | JYP | A-SM | 32 | 9 | 5 | 14 | 6 | – | – | – | – | – |
| 2010–2011 | JYP | A-SM | 37 | 10 | 18 | 28 | 16 | 10 | 4 | 3 | 7 | 2 |
|  | D Team | Mestis | 3 | 0 | 0 | 0 | 0 | – | – | – | – | – |
| 2011–2012 | JYP-Akatemia | Mestis | 31 | 7 | 8 | 15 | 14 | – | – | – | – | – |
| 2012–2013 | JYP-Akatemia | Mestis | 39 | 16 | 8 | 24 | 8 | – | – | – | – | – |
|  | JYP | SM-liiga | 1 | 0 | 0 | 0 | 0 | – | – | – | – | – |
| 2013–2014 | JYP-Akatemia | Mestis | 20 | 5 | 12 | 17 | 16 | – | – | – | – | – |
|  | JYP | SM-liiga | 10 | 1 | 0 | 1 | 2 | – | – | – | – | – |
| 2014–2015 | JYP-Akatemia | Mestis | 40 | 15 | 21 | 36 | 49 | – | – | – | – | – |
|  | TPS | SM-liiga | 13 | 1 | 3 | 4 | 2 | – | – | – | – | – |
| 2015–2016 | Jukurit | Mestis | 46 | 18 | 27 | 45 | 32 | 16 | 3 | 7 | 10 | 6 |
| 2016–2017 | Hudiksvalls HC | Ruotsi I | 37 | 14 | 24 | 38 | 12 | – | – | – | – | – |
| 2017–2018 | Hermes | Mestis | 48 | 16 | 18 | 34 | 14 | – | – | – | – | – |
| 2018–2019 | Podhale Nowy Targ | Puola | 35 | 15 | 24 | 39 | 12 | 16 | 4 | 7 | 11 | 8 |
| 2019–2020 | Chamonix HC | Ranska | 39 | 12 | 28 | 40 | 22 | 4 | 0 | 1 | 1 | 0 |
| 3 kautta | yhteensä | SM-liiga | 24 | 2 | 3 | 5 | 4 | – | – | – | – | – |
| 7 kautta | yhteensä | Mestis | 227 | 77 | 94 | 171 | 133 | 16 | 3 | 7 | 10 | 6 |
| 1 kausi | yhteensä | Ranska | 39 | 12 | 28 | 40 | 22 | 4 | 0 | 1 | 1 | 0 |
| 1 kausi | yhteensä | Puola | 35 | 15 | 24 | 39 | 12 | 16 | 4 | 7 | 11 | 8 |

Lähteet
-------

* Joonas Sammalmaa The Internet Hockey Databasessa (englanniksi)
* Joonas Sammalmaa Eurohockey-sivustolla (englanniksi)
* Joonas Sammalmaa *Elite Prospects*. Everysport Media Group AB.  (englanniksi)

### Viitteet

1. 1 2  Suopuro, Micke: JYP uudistuneella ilmeellä niukkaan voittoon *Jatkoaika.com*.  13.8.2013. Jatkoaika r.y. Viitattu 13.10.2013.
2. ↑  Joonas Sammalmaa (@jonesammal) • Instagram-kuvat ja -videot
3. 1 2 3 4 5 6  Joonas Sammalmaa *Elite Prospects*. Everysport Media Group AB.  (englanniksi)
4. ↑  Elite Prospects - Hermes U16 *eliteprospects.com*. Everysport Media Group. Viitattu 30.6.2020. (englanniksi)
5. ↑  Elite Prospects - JYP U20 *eliteprospects.com*. Everysport Media Group. Viitattu 30.6.2020. (englanniksi)
6. ↑  Lisää nuoria D Teamiin *Jatkoaika.com*.  22.6.2011. Jatkoaika r.y. Viitattu 13.10.2013.
7. ↑  Elite Prospects - JYP-Akatemia *eliteprospects.com*. Everysport Media Group. Viitattu 30.6.2020. (englanniksi)
8. ↑  JYP-Akatemialla selvät sävelet tulevalle kaudelle *Jatkoaika.com*.  31.5.2012. Jatkoaika r.y. Viitattu 13.10.2013.
9. ↑  Elite Prospects - JYP-Akatemia *eliteprospects.com*. Everysport Media Group. Viitattu 30.6.2020. (englanniksi)
10. ↑  Suopuro, Micke: JYP-Akatemian pelaaja-arvioinnit 2012-13: Vain täpärästi ulkona – taas *Jatkoaika.com*.  13.3.2013. Jatkoaika r.y. Viitattu 13.10.2013.
11. ↑  Kokoonpano - Liiga *liiga.fi*.  5.3.2013. Jääkiekon SM-liiga Oy. Viitattu 13.10.2013.
12. ↑  Heikkilä, Tuomas: Perrinin sadas oli laiha lohtu *ksml.fi*.  5.3.2013. Keskisuomalainen Oyj.  Arkistoitu 22.10.2013. Viitattu 13.10.2013.
13. ↑  JYP-Akatemian organisaatiossa kuhisee *Jatkoaika.com*.  23.5.2013. Jatkoaika r.y. Viitattu 13.10.2013.
14. ↑  Kokoonpano - Liiga *liiga.fi*.  1.10.2013. Jääkiekon SM-liiga Oy. Viitattu 13.10.2013.
15. ↑  Laine, Eveliina: Tappara voittoon vaikeimman kautta *Jatkoaika.com*.  1.10.2013. Jatkoaika r.y. Viitattu 30.6.2020.
16. ↑  JYP-Akatemia sopimukseen runkohyökkääjänsä kanssa *Jatkoaika.com*.  18.7.2014. Jatkoaika r.y. Viitattu 12.2.2015.
17. ↑  Elite Prospects - JYP-Akatemia *eliteprospects.com*. Everysport Media Group. Viitattu 30.6.2020. (englanniksi)
18. ↑  TPS nappasi JYP-Akatemian kultakypärän *Jatkoaika.com*.  11.2.2015. Jatkoaika r.y. Viitattu 12.2.2015.
19. ↑  Liigajäillä nähty laitahyökkääjä Jukureihin *Jatkoaika.com*.  23.6.2015. Jatkoaika r.y. Viitattu 23.6.2015.
20. ↑  Elite Prospects - Mestis Stats 2015-2016 *eliteprospects.com*. Everysport Media Group. Viitattu 30.6.2020. (englanniksi)
21. ↑  Sammalmaa jatkaa uraansa Ruotsissa *Jatkoaika.com*.  10.8.2016. Jatkoaika r.y. Viitattu 10.8.2016.
22. ↑  Elite Prospects - Hudiksvalls HC *eliteprospects.com*. Everysport Media Group. Viitattu 30.6.2020. (englanniksi)
23. ↑  Tryout-spelare klar! *kristianstadik.se*.  18.8.2017. Kristianstads IK.  Arkistoitu 20.8.2017. Viitattu 20.8.2017. (ruotsiksi)
24. ↑  JOONAS SAMMALMAA HERMEKSEEN *kokkolanhermes.fi*.  15.9.2017. Edustus Hermes ry. Viitattu 15.9.2017.
25. ↑  Elite Prospects - Hermes *eliteprospects.com*. Everysport Media Group. Viitattu 30.6.2020. (englanniksi)
26. ↑  Joonas Sammalmaa wzmacnia Szarotki! *podhalenowytarg.pl*.  25.9.2018. Klub Hokejowy Podhale Nowy Targ S.A. Viitattu 26.9.2018. (puolaksi)
27. ↑  Tomek Valtonen hankki hyökkääjän Suomesta *Sportti.com*.  26.9.2018. Sport Content Oy. Viitattu 30.6.2020.
28. ↑  Elite Prospects - Podhale Nowy Targ *eliteprospects.com*. Everysport Media Group. Viitattu 30.6.2020. (englanniksi)
29. ↑  Sammalmaa s'engage avec les Pionniers ! *pionniers-chamonix.com*.  20.6.2019. Chamonix Hockey Élite. Viitattu 30.6.2020. (ranskaksi)
30. ↑  Elite Prospects - Chamonix *eliteprospects.com*. Everysport Media Group. Viitattu 30.6.2020. (englanniksi)
31. ↑  Sammalmaa vaihtaa seuraa Ranskassa − Uudessa seurassa vahva suomalaisedustus *Jatkoaika.com*.  30.6.2020. Jatkoaika r.y. Viitattu 30.6.2020.